Ayu Azhari

Siti Khadijah Azhari, èkennal mènangka Ayu Azhari (lahèr 19 Nopèmber 1968) panèka aktris, panyanyi, politisi bân modèl asal Indonèsia.

 Ka'odi'ân Awwâl 
Ayu paneka ana’ sareyang dâri ballu’ sataretanan. Pètto' alè'na anyama Muhammad Abduh, Ibra Azhari, Rachel Azhari, Tia Azhari, Sarah Azhari, Rahma Azhari, bân Lukman Azhari.

 Karir 
Ayu molaè èkennal è dhunnya hiburân Indonèsia mènangka aktris sajjhek taon 1984.

È taon 2000, Ayu aperran mènangka Ratu Ibu Peri è musim partama sèrial tv Bidadari. Namong, è taon 2001, Ayu anyata'aghi jhâ' salèrana ta' terro polè aperranna è musim kaduwâ', polana salèrana bhusen kalabân perran kasebbhut, husussa polana Ayu nyata'aghi jhâ' salèrana ta' tertarèk polè. 

È bulân Mèi 2006, Ayu makalowar album dangdut kalaban lagu-lagu otama sè abhul-ombhul "Ada Cinta",  "Ibu", "I Love You So Much" ban "Kang Haji" sè aropa'aghi karjâna Ayu dhibi'.

Tangghâl 9 Mèi 2009, Ayu makalowar singgel polè sè abhul-ombhul "Jawaban Kerinduanku untuk Anda, SBY". È dâlem lagu panèka, Ayu nyoba' aberri' pendidighân politik dâ' masyarakat. 

Tangghâl 31 Agustus 2024, Ayu Azhari makalowar lagu anyar sè la èghâbây sajjhek taon 2021, sè abhul-ombhul Telo. Lagu panèka èyunggah ka channel YouTube pribadina, lagu panèka ngaollè paratèyan orèng bânnya' bherkat gâyâ sè ceria bân locoh tor tampel kalabân busana sè atèma Cleopatra. 

 Trio Azhari 
È taon 2010, Ayu, Sarah, bân Rahma Azhari abhângon grup Trio Azhari sè akolaborasi kalabân Charlie ST12. 

 Sombher